CELEX: 62019TA0804
Language: bg
Date: 2021-12-01 00:00:00
Title: Дело T-804/19: Решение на Общия съд от 1 декември 2021 г. — HC/Комисия (Публична служба — Назначаване — Обявление за конкурс — Конкурс на общо основание EPSO/AD/363/18 — Решение да не се допусне жалбоподателя до следващия етап на конкурса — Задължение за мотивиране — Явна грешка в преценката — Възражение за незаконосъобразност — Равно третиране — Пропорционалност — Право на изслушване — Принцип на добра администрация — Езиков режим на конкурса — Дискриминация, основана на език — Отговорност)

31.1.2022   
            
            
               BG
            
            
               Официален вестник на Европейския съюз
            
            
               C 51/26
            
         
      Решение на Общия съд от 1 декември 2021 г. — HC/Комисия
      (Дело T-804/19) (1)
      
      (Публична служба - Назначаване - Обявление за конкурс - Конкурс на общо основание EPSO/AD/363/18 - Решение да не се допусне жалбоподателя до следващия етап на конкурса - Задължение за мотивиране - Явна грешка в преценката - Възражение за незаконосъобразност - Равно третиране - Пропорционалност - Право на изслушване - Принцип на добра администрация - Езиков режим на конкурса - Дискриминация, основана на език - Отговорност)
      (2022/C 51/36)
      Език на производството: английски
      
         Страни
      
      
         Жалбоподател: HC (представители: G. Pandey, V. Villante и D. Rovetta, адвокати)
      
         Ответник: Европейска комисия (представители: M. Brauhoff, T. Lilamand и D. Milanowska)
      
         Предмет
      
      Искане на основание член 270 ДФЕС, от една страна, за отмяна, първо, на обявление за конкурс EPSO/AD/363/18 от 11 октомври 2018 г., организиран с оглед на съставянето на два списъка с одобрени кандидати, от които Комисията да назначи администратори (AD 7) в областите на митниците и данъчното облагане, второ, на решението на конкурсната комисия да не включи името на жалбоподателя в списъка на лицата, поканени в оценителния център, трето, на решението на същата комисия да отхвърли искането му за преразглеждане, четвърто, на решението на Комисията от 20 август 2019 г. за отхвърляне на жалбата му на основание член 90, параграф 2 от Правилника на длъжностните лица на Европейския съюз, пето, на списъка с кандидати, поканени за следващата фаза на конкурса, и от друга страна, за обезщетение за вредите, които жалбоподателят твърди, че е претърпял поради това
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда HC да заплати съдебните разноски.
               
            
         (1)  ОВ C 54, 17.2.2020 г.